ভূস্বর্গের বীরাঙ্গনা! নেতৃত্ব দেবেন গোটা পুরুষ বাহিনীকে, জানেন কে তিনি?

ওয়েব ডেস্ক: সোমবার সূর্য ওঠার সঙ্গে ৭৬তম প্রজাতন্ত্র দিবস (Republic Day 2026) উদযাপনে মেতে উঠবে গোটা দেশ। কুচকাওয়াজের শব্দে মুখরিত হবে নয়াদিল্লির কর্তব্যপথ (Kartavya Path)। আর সেখানেই ইতিহাস লিখতে চলেছেন ২৬ বছর বয়সী এক বীরাঙ্গনা তরুণী। জম্মু ও কাশ্মীরের (Jammu & Kashmir) মেয়ে সিমরণ বালা (Assistant Commandant Simran Bala), যিনি বর্তমানে এক অ্যাসিস্ট্যান্ট কম্যান্ডান্ট অফিসার, তিনিই এবারের প্রজাতন্ত্র দিবসে সেন্ট্রাল রিজার্ভ পুলিশ ফোর্সের (CRPF) গোটা পুরুষ বাহিনীকে (All-Male Contingent) কুচকাওয়াজে নেতৃত্ব দিতে চলেছেন। কিন্তু কে এই তরুণী? চলুন সেটা এবার জেনে নেওয়া যাক।

জম্মু ও কাশ্মীরের রাজৌরি জেলার সীমান্ত লাগোয়া নওশেরার বাসিন্দা সিমরন বালা। লাইন অফ কন্ট্রোলের কাছাকাছি বড় হয়েছেন, সেই কারণে দেশের সীমান্তবর্তী এলাকার রোজদিনের বাস্তবতা দেখেই বড় হয়েছেন তিনি। ২০২৩ সালে প্রথম চেষ্টাতেই ইউপিএসসি সেন্ট্রাল আর্মড পুলিশ ফোর্সেস (CAPF) পরীক্ষায় উত্তীর্ণ হন তিনি। উল্লেখযোগ্য বিষয় হল, সেবছর জম্মু ও কাশ্মীর থেকে একমাত্র মহিলা প্রার্থী হিসেবে তিনি এই পরীক্ষায় সফল হন সিমরণ।

আরও পড়ুন: জয়াশয়ে ভেঙে পড়ল বায়ুসেনার বিমান! তারপর…

যে এলাকার তরুণীদের কাছে নিজের পায়ে দাঁড়ানোটাই একটা চ্যালেঞ্জ, সেখান থেকেই উঠে এসেছেন সিমরণ বালা। সেই কারণে প্রজাতন্ত্র দিবসের কুচকাওয়াজের মতো মঞ্চে একটা গোটা পুরুষ বাহিনীকে নেতৃত্ব দেওয়া তাঁর কাছে স্বপ্নপূরণের থেকে কম কিছু নয়। তবে সিমরণকে এই দায়িত্ব দেওয়া হয়েছে তাঁর নেতৃত্বগুণ, আত্মবিশ্বাস এবং কুচকাওয়াজের প্রতি সম্মানকে দেখেই। এককথায়, শুধু জম্মু ও কাশ্মীর নয়, গোটা দেশের মেয়েদের কাছে অনুপ্রেরণার আরেক নাম হিসেবে পরিচিত হতে চলেছেন ভূস্বর্গের এই বীরাঙ্গনা।

দেখুন আরও খবর:

The post ভূস্বর্গের বীরাঙ্গনা! নেতৃত্ব দেবেন গোটা পুরুষ বাহিনীকে, জানেন কে তিনি? first appeared on KolkataTV.

The post ভূস্বর্গের বীরাঙ্গনা! নেতৃত্ব দেবেন গোটা পুরুষ বাহিনীকে, জানেন কে তিনি? appeared first on KolkataTV.